मेश्वो नदी

मेश्वो नदी (Meshwo River) या मेश्वा नदी (Meshwa River) भारत के गुजरात और राजस्थान राज्यों में बहने वाली एक नदी है। यह वात्रक नदी की एक उपनदी है, जो स्वयं साबरमती नदी की उपनदी है।

नदीमार्ग 
यह राजस्थान के डूंगरपुर ज़िले में अरावली पर्वतमाला में उत्पन्न होती है। शामलाजी के समीप यह गुजरात में प्रवेश करती है। फिर यह अरवल्ली ज़िले में मोडासा व भिलोड़ा और साबरकांठा ज़िले में प्रांतिज लांघती है, और अहमदाबाद ज़िला पार कर खेड़ा ज़िले में खेड़ा के समीप वात्रक नदी में विलय हो जाती है। अपने 203 किमी के कुल मार्ग में मेश्वो नदी खारी नदी के समानांतर चलती है। शामलाजी का तीर्थस्थल और देवनी मोरी का पुरातत्व स्थल दोनों मेश्वो नदी के किनारे स्थित हैं।

इन्हें भी देखें 
 शामलाजी
 देवनी मोरी
 वात्रक नदी
 साबरमती नदी

सन्दर्भ 

गुजरात की नदियाँ
राजस्थान की नदियाँ